“โหวตเตอร์” เทคะแนนเลือก “อู๊ดด้า” ชนะขาดลอย! ขึ้นแท่นหัวหน้าพรรค “ประชาธิปัตย์” คนที่ 8
“โหวตเตอร์” เทคะแนนเลือก “อู๊ดด้า” ชนะขาดลอย! ขึ้นแท่นหัวหน้าพรรค “ประชาธิปัตย์” คนที่ 8
“โหวตเตอร์” เทคะแนนเลือก “อู๊ดด้า” ชนะขาดลอย! ขึ้นแท่นหัวหน้าพรรค “ปชป.” คนที่ 8
15 พ.ค. 2562

ผู้สื่อข่าวรายงานว่า วันนี้(15 พ.ค.62)ที่โรงแรมมิราเคิล พรรคประชาธิปัตย์ (ปชป.) จัดประชุมใหญ่วิสามัญพรรคปี 2562 เพื่อลงคะแนนเสียงเลือกตั้งหัวหน้าพรรคคนใหม่และกรรมการบริหารพรรคชุดใหม่ ซึ่งสมาชิกเข้าร่วมประชุมครั้งนี้ทั้งสิ้น 275 คน จากสมาชิกผู้มีสิทธิลงคะแนนทั้งหมด 309 คน
ขณะที่ผู้เสนอตัวเข้าชิงตำแหน่งหัวหน้าพรรคมีทั้งสิ้น 4 คน ประกอบด้วย นายจุรินทร์ ลักษณวิศิษฎ์ รักษาการหัวหน้าพรรค,นายพีระพันธุ์ สาลีรัฐวิภาค  ส.ส.บัญชีรายชื่อ,นายกรณ์ จาติกวณิช รักษาการรองหัวหน้าพรรค และนายอภิรักษ์ โกษะโยธิน อดีตผู้ว่าราชการจังหวัดกรุงเทพมหานคร
โดยแต่ละคนต้องแสดงวิสัยทัศน์ คนละ 15 นาทีจากนั้นได้มีการลงมติเลือกหัวหน้าพรรคคนใหม่ซึ่งผลการลงคะแนนเลือกหัวหน้าพรรคประชาธิปัตย์ ปรากฏว่า นายจุรินทร์ ลักษณวิศิษฎ์ ได้คะแนนมากที่สุดเป็นอันดับที่ 1 ที่ 50.5995% ตามมาด้วยอันดับ 2 นายพีระพันธุ์ สาลีรัฐวิภาค 37.216%,นายกรณ์  จาติกวณิช 8.4881% และนายอภิรักษ์  โกษะโยธิน 3.6965% ถือว่า นายจุรินทร์ได้รับเลือกให้เป็นหัวหน้าพรรคประชาธิปัตย์ คนที่ 8